CELEX: 62021CN0335
Language: el
Date: 2021-05-27 00:00:00
Title: Υπόθεση C-335/21: Αίτηση προδικαστικής αποφάσεως την οποία υπέβαλε το Juzgado de Primera Instancia n° 10 bis de Sevilla (Ισπανία) στις 27 Μαΐου 2021 — Vicente κατά Delia

20.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/12
            
         
      Αίτηση προδικαστικής αποφάσεως την οποία υπέβαλε το Juzgado de Primera Instancia no 10 bis de Sevilla (Ισπανία) στις 27 Μαΐου 2021 — Vicente κατά Delia
      (Υπόθεση C-335/21)
      (2021/C 382/15)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de Primera Instancia no 10 Bis de Sevilla
      
         Διάδικοι στην υπόθεση της κύριας δίκης
      
      
         Αιτών: Vicente
      
         Καθής: Delia
      
         Προδικαστικά ερωτήματα
      
      
                  1)
               
               
                  Συνάδει με την οδηγία 93/13 (1)
                     και με την αρχή της αποτελεσματικότητας της οδηγίας αυτής, σε συνδυασμό με το προβλεπόμενο στο άρθρο 47 του Χάρτη δικαίωμα πραγματικής προσφυγής, συνοπτική διαδικασία προς ικανοποίηση αξίωσης δικηγόρου για την καταβολή της αμοιβής του, η οποία δεν παρέχει στον δικαστή τη δυνατότητα να εξετάσει αυτεπαγγέλτως τον ενδεχομένως καταχρηστικό χαρακτήρα των ρητρών που περιέχονται στη συναφθείσα με καταναλωτή σύμβαση, δεδομένου ότι δεν προβλέπει συμμετοχή του δικαστή σε κανένα στάδιο της διαδικασίας, παρά μόνον αν ο εντολέας προβάλει αντιρρήσεις κατά της σχετικής αίτησης και εφόσον εν συνεχεία κάποιος εκ των διαδίκων προσβάλει ενώπιον του δικαστή την οριστική διάταξη του Letrado de la Administración de Justicia (δικαστικού γραμματέα);
               
            
                  2)
               
               
                  Συνάδει με την οδηγία 93/13 και με την αρχή της αποτελεσματικότητας της οδηγίας αυτής, σε συνδυασμό με το προβλεπόμενο στο άρθρο 47 του Χάρτη δικαίωμα πραγματικής προσφυγής, το γεγονός ότι η τυχόν διενέργεια ελέγχου καταχρηστικότητας εκ μέρους του δικαστή, είτε αυτεπαγγέλτως είτε κατόπιν αιτήματος διαδίκου, στο πλαίσιο της εν λόγω συνοπτικής διαδικασίας, πραγματοποιείται στο πλαίσιο αιτήσεως αναθεωρήσεως που υποβάλλεται προαιρετικά κατά της διατάξεως που εκδίδει όργανο μη δικαιοδοτικού χαρακτήρα, όπως είναι ο Letrado de la Administración de Justicia, η οποία περιορίζεται κατ’ αρχήν αποκλειστικά στα όσα αποτέλεσαν αντικείμενο της διατάξεως και στο πλαίσιο της οποίας δεν επιτρέπεται η διεξαγωγή αποδείξεων πέραν της έγγραφης απόδειξης στην οποία έχουν ήδη προβεί οι διάδικοι;
               
            
                  3)
               
               
                  Πρέπει να θεωρηθεί ότι οι διατάξεις του άρθρου 4, παράγραφος 2, της οδηγίας 93/13 καταλαμβάνουν ρήτρα σύμβασης συναφθείσας μεταξύ δικηγόρου και καταναλωτή όπως η επίμαχη, η οποία προβλέπει την καταβολή αμοιβής στην ειδική περίπτωση κατά την οποία ο εντολέας παραιτείται από τη δίκη προ της περατώσεώς της ή καταλήγει σε συμβιβασμό με το τραπεζικό ίδρυμα, εν αγνοία ή παρά τις συμβουλές του δικηγορικού γραφείου, για τον λόγο ότι πρόκειται για κύρια ρήτρα η οποία αφορά το αντικείμενο της σύμβασης, εν προκειμένω, την τιμή;
               
            
                  4)
               
               
                  Σε περίπτωση καταφατικής απάντησης στο προηγούμενο ερώτημα, μπορεί να θεωρηθεί σαφής και κατανοητή, κατά την έννοια του εν λόγω άρθρου 4, παράγραφος 2, της οδηγίας 93/13, η ως άνω ρήτρα, που καθορίζει την αμοιβή διά παραπομπής σε πίνακα αμοιβών δικηγορικού συλλόγου, ο οποίος προβλέπει διάφορους κανόνες που εφαρμόζονται ανάλογα με την κάθε συγκεκριμένη περίπτωση, ενώ στην προηγούμενη ενημέρωση δεν γινόταν μνεία της εν λόγω ρήτρας;
               
            
                  5)
               
               
                  Σε περίπτωση αρνητικής απάντησης στο προηγούμενο ερώτημα, μπορεί να θεωρηθεί αθέμιτη εμπορική πρακτική, κατά την έννοια της οδηγίας 2005/29 (2), η ενσωμάτωση σε σύμβαση συναφθείσα μεταξύ δικηγόρου και καταναλωτή ρήτρας όπως η επίμαχη, που καθορίζει την αμοιβή του δικηγόρου δι’ απλής παραπομπής σε πίνακα αμοιβών δικηγορικού συλλόγου, ο οποίος προβλέπει διάφορους κανόνες που εφαρμόζονται ανάλογα με την κάθε συγκεκριμένη περίπτωση, ενώ στην εμπορική προσφορά και στην προηγούμενη ενημέρωση δεν γινόταν μνεία της εν λόγω ρήτρας;
               
            
         (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (EE 1993, L 95, σ. 29).
      
         (2)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά (ΕΕ 2005, L 149, σ. 22).